tomron87/hebrew-wikipedia-sentences-corpus huggingface dataset:
"Causing a Commotion" (בעברית: "לִגְרֹם לִמְהוּמָה") הוא סינגל שהוקלט על ידי הזמרת-יוצרת האמריקאית מדונה, מתוך הפסקול הראשון שלה, Who's That Girl.
השיר יצא לאור ב-25 באוגוסט 1987, כסינגל השני מתוך הפסקול על ידי חברות התקליטים האחים וורנר וסייר רקורדס.
השיר הגיע למקום השני במצעד הבילבורד הוט 100, והראשון במצעד שירי הדאנס קלאב.
השיר נכתב והופק על ידי מדונה וסטיבן בריי.
את השיר שרה מדונה במהלך סיבוב ההופעות השני שלה, "Who's That Girl World Tour".
השיר הוא שיר בסגנון הדאנס-פופ, בדומה לסינגל הראשון מתוך הפסקול, "Who's That Girl".
בשנת 1990, הוציאה מדונה את אלבום הווידאו, Blond Ambition World Tour Live, בו נכלל השיר.
ב-25 באוקטובר 2014, הועלה ליוטיוב הווידאו קליפ של השיר.
הקליפ מכיל בתוכו קטעים וסצנות מתוך הסרט "מי הנערה הזו?".
בנוסף לכך, הועלה ליוטיוב האודיו של השיר, אשר צבר למעלה מ-1.4 מיליון צפיות.
בנוסף לכך, הועלתה ליוטיוב ההופעה של מדונה עם השיר.
Celebration: The Video Collection (בעברית: חגיגה: אוסף הווידאו) הוא אלבום הווידאו השלישי זה הזמרת מדונה אשר יצא על ידי חברת התקליטים של האחים וורנר ב-29 בספטמבר 2009, במקביל להוצאת אלבום האוסף Celebration, אף על פי שתחילה תוכנן לצאת ביולי של אותה השנה.
אלבום הווידאו מכיל קליפים של מדונה מכל הזמנים: החל מתחילת הקריירה שלה ועד צאת אלבום הווידאו עצמו.
אלבום הווידאו מחולק לשני חלקים; החלק הראשון כולל קליפים של מדונה משנת 1983 ועד שנת 1994 ואילו החלק השני מכיל קליפים שלה משנת 1994 ועד שנת 2009.
הביקורות על האלבום היו מעורבות, חלק מהמבקרים מתחו ביקורת כלפי האיכות הירודה של הקליפים אך חלק נתנו ביקורות חיוביות על העובדה שהאלבום מציג את מדונה כאמנית חזותית.
האלבום זכה להצלחה, הוא הגיע למקום הראשון במדינות רבות ביניהם ארצות הברית, אוסטרליה וניו זילנד ואף הגיע למעמד פלטינה כפולה בברזיל וצרפת, למעמד פלטינה בארצות הברית ולמעמד זהב בפולין ופורטוגל.
בנוסף למהודה הרגילה של האלבום, יצאו לאלבום מספר גרסאות נוספות ביניהם גרסת האייטונס אשר כוללת חלק מהשירים באלבום בגרסת האודיו שלהם.
כל מצעדי האלבומים שלהלן, הם מצעדי אלבומי וידאו בלבד, ובהם מדונה הצליחה לכבוש פסגות מצעדים רבות.
מקוםתאריםמכירותארצות הברית (RIAA)פלטינה100,000ברזיל (Pro-Música Brasil)פלטינה 2×60,000פולין (ZPAV)זהב5,000פורטוגל (AFP)זהב4,000צרפת (SNEP)פלטינה 2×40,000
מדינהתאריך יציאהפורמטמקורברזיל21 בספטמבר 2009די וי דיגרמניה25 בספטמבר 2009אוסטרליה28 בספטמבר 2009פורטוגלהממלכה המאוחדת29 בספטמבר 2009ארצות הברית
Ce n'était qu'un rêve (בעברית: שום דבר מלבד חלום או זה היה רק חלום) הוא סינגל שהוקלט על ידי הזמרת-יוצרת הקנדית סלין דיון.
השיר יצא לאור ב-11 ביוני 1981, כסינגל הראשון מתוך אלבום הבכורה שלה La voix du bon Dieu, על ידי חברת התקליטים לס דיסקס שואביז.
השיר הגיע למקום השמיני במצעד שבקוויבק.
אלבום הבכורה והשיר עצמו הופקו על ידי רנה אנג'ליל, דניאל הטו ואדי מרנאיי.
אנג'ליל, שהיה באותו הזמן המנהל של דיון ולימים הפך לבעלה, משכן את הבית שלו במטרה להקים חברת תקליטים דרכה יוציא את האלבומים של דיון.
ההחלטה הזו גרמה לו ולדיון להוציא אלבום נוסף בסמוך לצאת האלבום הזה.
כדי לקדם את האלבום, יצא הסינגל הזה.
כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממיליון השמעות.
מדינהתאריך יציאהפורמטחברת תקליטיםמקורעולם11 ביוני 1981תקליטלס דיסקס שואביז
Cats: Highlights from the Motion Picture Soundtrack הוא פסקול הסרט "קאטס", שעלה לאקרנים בשנת 2019. הפסקול יצא לאור ברחבי העולם על ידי חברת התקליטים פולידור רקורדס ב-20 בדצמבר 2019, תוך שבארצות הברית יצא לאור על ידי חברת התקליטים ריפבליק רקורדס.
הפסקול הגיע למקום השלישי במצעד הפסקולים.
בדצמבר 2018, ניגן לויד ובר עבור טיילור סוויפט על פסנתר מנגינה חדשה שחיבר וביקש ממנה לחבר למנגינה מילים שיתאימו לדמותה של החתולה ויקטוריה בסרט.
לויד ובר טען כי את מרבית השיר כתבו ב-"אחר צהריים אחד".
לבסוף, יצרו השניים את השיר "Beautiful Ghosts", שהיה גם לשיר הנושא מתוך הסרט.
Cats הוא אלבום המחזמר של "קאטס", משנת 1983. אלבום המחזמר משויך למפיק ומלחין המחזמרים אנדרו לויד ובר, תוך ששמה של הזמרת-יוצרת האנגלייה שרה ברייטמן, חתום עליו גם כן, היות שהיא ביצעה בו כמה שירים.
מעבר לכך, נחשב האלבום לאחד מאלבומי המחזמר הנמכרים ביותר בכל הזמנים.
אלבום המחזמר הגיע למקום החמישי במצעד האלבומים האוסטרלי.
צוות השחקנים המקורי של "קאטס" הקליט את האלבום כבר באוקטובר 1982. לויד ובר טס מלונדון על מנת שיוכל לפקח על מהלך הקלטות אלבום המחזמר, שעל פי ההערכות, עלה בקירוב 400,000 דולר.
אלבום המחזמר הופץ למכירה ב-26 בינואר 1983. הוא חולק לשני תקליטורים.
כלפי אלבום המחזמר הופנו ביקורות חיוביות ברובן, תוך ששיבחו את השירים שנכללו בו.
אלבום המחזמר זכה להצלחה מסחרית רבה ונחשב עד היום (נכון לשנת 2020) כאחד מאלבומי המחזמר הנמכרים והמצליחים ביותר בכל הזמנים.
איגוד תעשיית ההקלטות האמריקאי העניק לו את תואר הפלטינה, ב-5 בדצמבר 1988 על מכירות של למעלה ממיליון עותקים במדינה.
על פי Playbill מכירותיו בארצות הברית נאמדות בשני מיליון עותקים, מה שהופך אותו לאלבום המחזמר ה-16 הנמכר ביותר בכל הזמנים במדינה.
מעבר להצלחה המסחרית והביקורתית, הצליח אלבום המחזמר לזכות בפרס גראמי בקטגוריית "אלבום המחזמר הטוב ביותר".
Cavia (קאוויה, ביפנית: 株式会社キャビア, רומאג'י: Kabushiki gaisha Kyabia) הייתה מפתחת משחקים יפנית.
שם החברה הוא ככל הנראה ראשי תיבות של Computer Amusement Visualizer, אך האתר הרשמי של החברה טוען גם שהשם מתייחס לקוויאר.
החברה נוסדה ב-1 במרץ 2000 והמשרדים הראשיים שלה היו בטוקיו, יפן.
באוקטובר 2005, שמה של החברה נמכר ל-AQ Interactive, שהפכה באותו זמן לחברת החזקות שאחראית על ניהולן של חברות בת בבעלותה וכן על קידום ומכירה של משחקי וידאו.
עסקי פיתוח המשחקים ב-AQ עברו לחברה חדשה בשם Cavia בע"מ.
ביולי 2010, החברה פורקה באופן רשמי ומוזגה לתוך AQ Interactive.
מנקודה זו, Cavia הפסיקה לפתח משחקים, והמשחק האחרון בפיתוחה היה Nier, שיצא במאי 2010. למרות סגירתה של החברה, חלק מצוות הפיתוח של Nier, וביניהם הבמאי יוקו טארו, החלו בפיתוח משחק המשך לסדרת Drakengard בשם Drakengard 3 תחת Access Games ובהפצת Square Enix.
חברים לשעבר מצוותי הפיתוח ב-Cavia הפכו לעצמאיים או הצטרפו לצוותי פיתוח אחרים בתוך Marvelous (כחלק מהמיזוג של החברה), Comcept, Tango Frameworks, From Software, או חזרו לצוותי הפיתוח ב-Namco שמהם אנשי החברה היו במקור.
כותרים שפותחו על ידי החברה
Catherine Wheel הייתה להקת שוגייז רוק אלטרנטיבי אנגלית.
הלהקה פעלה בין השנים 1990 ל-2000, הוציאה חמישה אלבומים באורך מלא, יצאה לסיבובי הופעות ארוכים רבים וחוותה רמות משתנות של הצלחה מסחרית.
Catherine Wheel הוקמה ב-1990, וכוללת את הזמר-גיטריסט רוב דיקינסון (בן דודו של ברוס דיקינסון, סולנה של איירון מיידן), הגיטריסט בריאן פוטר, הבסיסט דייב האווס והמתופף ניל סימס.
האווס ניגן בעבר בלהקה שהושפעה מ-Joy Division בשם Eternal.
הלהקה נכללה לפעמים בסצנת השוגייז, המאופיינת בלהקות שעשו שימוש נרחב במשוב גיטרה ובשטיפות רעש מזעזעות, כמו גם אינטראקציה מתמשכת שלהן עם מספר רב של דוושות אפקטים על רצפת הבמה.
הלהקה ביצעה סשן בתוכנית של ג'ון פיל בתחילת 1991 כשהיא עדיין לא חתומה; שני תקליטורי ויניל בגודל 12 אינץ' יצאו ב-Wilde Club Records שבסיסו בנוריץ'.
הם חתמו בלייבל הגדול Fontana Records לאחר שחוזרו על ידי שני Creation רקורדס והלייבל Opal Records המנוהל על ידי בריאן אינו.
אלבום הבכורה של הלהקה, Ferment מ-1991/92, עשה רושם מיידי בעיתונות המוזיקה והציג את הלהיט השני בגודלו בארצות הברית של Catherine Wheel, "Black Metallic", כמו גם את הלהיט "I Want to Touch You".
Black Metallic הופיע מאוחר יותר בסרט S.
Darko, סרט ההמשך לדוני דארקו.
הלהקה זכתה להצלחת שיא עם יציאת הסינגל "Crank" ואלבומה Chrome בשנת 1993 וגם להצלחה מינורית גם עם אלבומים אחרים, כולל Happy Days, שהציג את השיר "Judy Staring at the Sun" בשיתוף פעולה עם טניה דונלי.
גם Catherine Wheel השיגה סיבוב כבד ב-MTV והופיעה שם מספר פעמים.
אף על פי שמעולם לא היו להם אלבומים או שירים שזכו להצלחה גדולה במולדתם, Catherine Wheel ממשיכה להיות פופולרית בקרב מעריצי רוק אלטרנטיבי ומבקרים ומבקרים.
עם האלבום Chrome, שיצא ב-1993, החלה הלהקה החלה להשיל את תג ההסתכלות המקורי שלה, תוך כדי שימוש מיומן באווירה, למשל בשיר "Fripp".
בראיון ב-2007 אמר רוב דיקינסון שחברי להקת Death Cab for Cutie ולהקת אינטרפול אמרו לו שללא האלבום הזה, הלהקות שלהם "לא היו קיימות".
ב-Happy Days של 1995, הלהקה התעמקה יותר ברוק אגרסיבי יותר, מה שהרחיק חלק מבסיס המעריצים שלה, אפילו כשהגדיל את החשיפה שלה בארצות הברית בעידן שלאחר הגראנג'.
הסינגל "Waydown", ובמיוחד הקליפ שלו בנושא תאונת מטוס זכה להצלחה בארצות הברית, בעוד בבריטניה עלה ז'אנר הבריטפופ, מה שגרם ללהקה להמשיך ולזכות להצלחה גדולה יותר מחוץ לאנגליה.
האוסף Like Cats and Dogs, שכלל בעיקר בי-סיידס, יצא בשנה שלאחר מכן וחשף צד שקט ומהורהר יותר של הלהקה, הצד הזה זכה לידי ביטוי גם באלבום "אדם וחוה" מ-1997.
בשנת 2000, הגיחה הלהקה מחדש עם חברת תקליטים חדשה, בסיסט חדש (בן אליס); שם הלהקה שונה (The Catherine Wheel); ואלבום חדש, Wishville.
לאחר ביקורות מעורבות, מהומה בחברת התקליטים ומכירות בינוניות, יצאה הלהקה להפסקה.
Caviar הוא אלבום הבכורה הנושא את שמה של להקת הרוק האלטרנטיבי והפאוור פופ האמריקאית Caviar.
הוא יצא לאור ב-29 באוגוסט 2000 על ידי איילנד רקורדס.
האלבום מכיל את השיר הידוע ביותר של הלהקה, "Tangerine Speedo", שהוצג בסרטים כמו המלאכיות של צ'רלי וחתול תעלול.
"Ce soir-là" (בעברית: "הערב") הוא שיר שהוקלט על ידי הזמר הצרפתי פרנסואה דגלט.
השיר, שנכתב על ידי פייר דורסי והולחן על ידי , ייצג את מונקו באירוויזיון 1960.
בדומה לשירי התקופה, השיר בוצע בסגנון שאנסון צרפתי.
במרכז מילות השיר עומד דגלט, המדבר אל אהובתו שנפרדה ממנו ומנסה לשכנע אותה לחזור אליו.
ב-29 במרץ 1960 הופיע דגלט על בימת האירוויזיון.
הוא שר שמיני בסדר ההופעות, לפני שווייץ ואחרי אוסטריה.
עם סיום ספירת הקולות הגיע למקום השלישי עם 15 נקודות.
Cathexis (בעברית: קתקסיס) הוא אלבום הבכורה של הזמר/ת האירי/ת במבי ת'אג.
את האלבום הוציאה ב-13 באוקטובר 2023 לאור חברת התקליטים האוס אוף ת'אג.
הוא מורכב משבע רצועות, ואורכו עומד על עשרים ואחת דקות ושתי שניות.
"Careless" יצא כסינגל המוביל מתוך האלבום, ואילו "Doomsday Blue" נבחר לייצג את באירוויזיון 2024, והגיע למקום השישי.
מאוחר יותר יצא "Doomsday Blue" כסינגל נוסף וזכה להצלחה רבה.
זוהי עבודתו/ה השלישית של במבי ת'אג מאז פרסום שני מיני-אלבומים ב-2021, Psilocyber ו-High Romance.
לאחר ההצלחה של שני מיני-אלבומים קודמים, Psilocyber ו-High Romance, חיפש/ה במבי ת'אג להעמיק ולהרחיב את הרפרטואר המוזיקלי שלו/ה.
האלבום הופק בשיתוף פעולה עם מספר מפיקים ידועים בתעשייה, וכולל שילוב אלמנטים ממספר ז'אנרים מוזיקליים, ביניהם אלקטרוניקה, פופ וגותיקה.
עטיפת האלבום מציגה דימוי אמורפי ומופשט של נוזל שקוף וכהה המשתקף באור, עם גוונים של כחול, ירוק וסגול.
התמונה יוצרת תחושה של תנועה ונוזליות, עם משחקי אור וצל שיוצרים מראה דינמי.
בפינה הימנית התחתונה מופיע סימן אזהרה לתוכן שלא מותאם לילדים (Parental Advisory Explicit Content).
Cathexis זכה לשבחים מפי המבקרים והקהל הרחב כאחד.
המבקרים שיבחו את העומק הרגשי והמורכבות המוזיקלית של האלבום, והדגישו את הבגרות האמנותית שהפגין/ה במבי ת'אג.
השירים זכו להשמעות רבות בתחנות הרדיו ולתגובות נלהבות ברשתות החברתיות.
אלבום הבכורה Cathexis מהווה צעד משמעותי נוסף בקריירה של במבי ת'אג.
הצלחת האלבום חיזקה את מעמדו/ה בתעשיית המוזיקה הבינלאומית והרחיבה את בסיס המעריצים שלו/ה.
השיר "Doomsday Blue", שנבחר לייצג את אירלנד באירוויזיון 2024, הפך לאחת מהיצירות המזוהות ביותר עם במבי ת'אג והוביל לחשיפה רחבה יותר ברמה הבין-לאומית.
Cephalocarida היא מחלקה בתת-המערכה סרטנאים המורכבת רק מ-9 מינים.
האנטומיה של בני מחלקה זו פשוטה יחסית, בהשוואה לזו של שאר הסרטנאים.
גופם קטן (2 עד 3.7 מ"מ באורכו) ומוארך.
Celtic Frost (קלטיק פרוסט, מילולית "כפור קלטי") הייתה להקת מטאל קיצוני שווייצרית משפיעה אשר הוקמה בידי הסולן טום ווריור שלא היה מרוצה מלהקתו הקודמת, הלהאמר, ורצה להרחיב את גבולותיו המוזיקליים.
הלהקה נחשבת כאחת מהמשפיעות על סגנון הבלאק מטאל.
האלבום Vanity/Nemesis המאוחר יותר, הצליח לשחזר את הצליל המקורי של קלטיק פרוסט, לנסות כיוונים חדשים, וגם להחזיר חלק מהפופולריות של הלהקה.
אלבום זה שילב בין ת'ראש מטאל מהיר לבין מטאל גותי מלנכולי ומהורהר יותר.
ב-2003 קלטיק פרוסט התאחדה והתחילה לעבוד על אלבום הקאמבק Monotheist שיצא ב־2006 וזכה לביקורות משבחות.
אלבום זה היה מושפע מאוד מדום מטאל, ושילב השפעות ממטאל גותי ומבלאק מטאל.
אפשר לשמוע את טום ווריור גם בפרויקט המטאל של דייב גרוהל פרובוט מ־2004.
Celebrity Deathmatch היא סדרת אנימציה סאטירית ששודרה ברשת MTV האמריקאית בין 1998 עד 2002 וברשת MTV2 בין השנים 2006 עד 2007, ולאחר מכן בשידורים חוזרים ב-MTV ברחבי העולם.
בסדרה מוצגים לרוב ידוענים אמריקאים אשר מתגוששים זה עם זה בקרב עד המוות של אחד מהם או של שניהם.
הסדרה ידועה באלימות גרפית במיוחד, הכוללת הרבה דם ופציעות מוקצנות (למשל, קטיעת רגלו של אחד המתחרים על ידי המתחרה השני, מתחרה שממשיך לחיות לאחר עריפת ראשו, שיפוד גופו וכו').
יוצר הסדרה הוא אריק פוגל (Eric Fogel).
הפרקים הראשונים של התוכנית שודרו ב-MTV ב-1 בינואר וב-25 בינואר 1998, ותקופת השידור המקורית של הסדרה נמשכה מ-14 במאי 1998 ועד 20 באוקטובר 2002, וכללה 75 פרקים.
נוסף עליהם נוצר פרק ספיישל, שלא נכלל במניית 75 הפרקים, פרק ששמו "Celebrity Deathmatch Hits Germany", ששודר ב-21 ביוני 2011. בתחילת 2003 הודיעו ב-MTV על כוונתם ליצור סרט המבוסס על הסדרה, אך בסוף השנה בוטל הפרויקט.
ניק דאימונד (1998 - 2002) - אחד מצמד הפרשנים של הקרבות בתוכנית.
מילס ליין - השופט של הקרבות.
דבי מייטנפולס - המראיינת של התוכנית.
סטיב אוסטין - מתאבק של ה-WWE ולעיתים קרובות פרשן אורח בתוכנית.
Celtic Woman הוא הרכב מוזיקלי אירי נשי הכולל נכון ל-2014 ארבע מבצעות: הזמרות ליסה לם (Lisa Lambe), מייריד קרלין (Máiréad Carlin) וסוזן מקפאדן (Susan McFadden) והכנרת מייריד נסביט (Máiréad Nesbitt).
בין חברות הלהקה בעבר היו: לין הילרי (Lynn Hilary), אלכס שרפ (Alex Sharpe), קלואי אגניו (Chloë Agnew), ליסה קלי (Lisa Kelly) ועוד.
הרפרטואר של הלהקה נע ממוזיקה קלטית ועד שירים מודרניים.
נכון ל-2013 הוציאה הלהקה לאור שלושה עשר אלבומים והשתתפה בכמה סיורי הופעות בעולם.
לפופולריות של המוזיקה הקלטית מחוץ לאירלנד ואירופה אחראים אמנים כדוגמת אניה ה-קלאנאד ולורינה מק'קניט, יחד עם מופעים כדוגמת ריברדאנס ולורד אוף דה דאנס.
מסיבה זו כונתה להקת Celtic Woman "הריברדנס של הקול".
צוות של חברת הטלוויזיה PBS צילם את המופע של Celtic Woman שנערך לפני אולם מלא ב-15 בספטמבר 2004 במבנה ה-Helix בקמפוס אוניברסיטת דבלין.
את המופע ארגנו המפיקה שרון בראון (Sharon Browne), המנהל דייב קאבנה (Dave Kavanagh) והמנהל המוזיקלי והמלחין דייוויד דאונס (David Downes).
הופעה זו שודרה ברשת PBS בארצות הברית במרץ 2005, ובתוך שבועות הגיע אלבום הבכורה של הלהקה הנושא את שמה (Celtic Woman) למקום הראשון במצעד מכירת התקליטים של כתב העת בילבורד בסוגת מוזיקת העולם.
ב-22 ביולי 2006, לאחר 68 שבועות במקום הראשון שבר האלבום את השיא הקודם של הזמן הממושך ביותר במקום הראשון, ובסך הכול שהה בראש המצעד 81 שבועות.
ההצלחה של הקבוצה בארצות הברית מיוחסת לפרסומת הנרחבת לה זכתה ב-PBS במהלך 2005. ההופעה החיה בה-Helix יצאה לאור על DVD במקביל לאלבום האולפן.
את המקום הראשון במצעד מכירת התקליטים של מוזיקת העולם איבד האלבום הראשון של הלהקה לטובת האלבום השני שלה, "Celtic Woman: A Christmas Celebration" (חגיגת חג המולד), שיצא לאור ב-19 באוקטובר 2006.
כהכנה לאלבום האולפן השלישי שלהם הופיעה הלהקה בטירת סליין (Slane Castle) שבמחוז מית (Meath) שבאירלנד ב-23 וב-24 באוגוסט 2006. בהופעה מושקעת ומהוקצעת השתתפו גם תזמורת גדולה ומקהלה כשבנות הלהקה עלו על הבמה בשמלות נשף אותן החליפו תוך כדי המופע.
מופע זה הוקרן ב-PBS בדצמבר 2008. אלבום האולפן הקרוי: "Celtic Woman: A New Journey" (מסע חדש) יצא לאור ב-30 בינואר 2007, וכמו באלבום הבכורה יצאה לאור במקביל גם ההופעה החיה על DVD.
מיד עם צאתו לאור הגיע האלבום היישר למקום הרביעי במצעד האלבומים הנמכרים ביותר (בילבורד 200).
ולמקום הראשון בסוגת מוזיקת העולם, כשהוא מוריד את שני האלבומים הקודמים של הלהקה למקומות השני והשלישי ברשימה.
בתגובה לפופולריות הגדולה של ההופעה בטירת סליין ב-2006, הקרינה רשת PBS ב-7 בדצמבר 2007 קונצרט מיוחד של הלהקה כשהיא מופיעה שוב ב-Helix בדבלין שבאירלנד.
ההופעה כללה שירים מהאלבום השני של הלהקה: "Celtic Woman: A Christmas Celebration".
ב-28 באוקטובר הוציאה הלהקה האירית אלבום רביעי הקרוי "Celtic Woman: The Greatest Journey" (המסע הגדול ביותר).
להקת Celtic Woman ערכה שלושה מסעי הופעות בארצות הברית, וכן במקומות נוספים בחו"ל.
הלהקה הופיעה ביותר מתריסר ערים בארצות הברית ב-2005 עם חומר מאלבומה הראשון.
הלהקה סיירה בארצות הברית פעמיים נוספות במופע "Celtic Woman: A New Journey" (מסע חדש) כשהיא מבקרת ב-88 ערים ב-2007 ובמעל ל-75 ערים ב-2008. באפריל 2008 הוכרז שלהקת הבנים "The High Kings" (המלכים הנעלים) ששרה בלדות איריות יהוו את מופע החימום ללהקה במהלך יוני 2008.
במאי-יוני 2011 שהו חברות הלהקה ביפן, שם הן הקליטו את שיר הנושא לסרט היפני החדש "הנסיכה טויוטומי".
במקביל הן הוציאו אלבום אוסף חדש שנקרא Believe וכולל בעיקר שירים שביצעה הלהקה בעבר, ואלבום בשם Lulaby.
החברות המקוריות בלהקת Celtic Woman היו קלואי אגניו (Chloë Agnew), אורלה פאלון (Órla Fallon), ליסה קלי (Lisa Kelly), מייב ני וולחהה (Méav Ní Mhaolchatha ) ומייריד נסביט (Máiréad Nesbitt).
ב-2005, בזמן שני וולחהה הייתה בהיריון, נבחרה דיירדרה שנון (Deirdre Shannon) להחליפה במהלך מסעי ההופעות.
שנון עזבה את הלהקה בפברואר 2006, וני וולחהה חזרה ללהקה בזמן על מנת להקליט את האלבום "מסע חדש", ולהצטרף למסע ההופעות של התקליט.
על שינוי נוסף בהרכב הוכרז ב-6 בספטמבר 2006, כאשר התפרסמה הידיעה שהיילי וסטנרה (Hayley Westenra) הצטרפה רשמית ללהקה ב-24 באוגוסט.
בנוסף להשתתפותה באלבום וב-DVD של "מסע חדש" התחלפה וסטנרה עם ני וולחהה מדי פעם במהלך מסע הופעות על מנת לשמר את ההרכב בן חמש הנשים.
ב-8 באוגוסט 2007 הוכרז כי ני וולחהה עוזבת את הלהקה באופן קבועה על מנת להתמקד בקריירה כסולנית.
המחליפה של ני וולחהה, לין הילרי (Lynn Hilary) הופיעה לראשונה עם הלהקה ב-19 באוקטובר 2007 בהופעה באסטרו (Estero) שבפלורידה.
בדצמבר 2007 נטלה ליסה קלי שהייתה צפויה ללדת ב-2008, חופשת לידה מהלהקה.
אלכס שרפ (Alex Sharpe) מילאה את מקומה במסע ההופעות "מסע חדש" במהלך חופשה זו.
במסע ההופעות של 2009, "אי התקווה" מנתה הלהקה את הזמרות קלואי אגניו, לין הילרי, ליסה קלי ואלכס שרפ ואת הכנרת מייריד נסביט.
באתר הרשמי של Celtic Woman הוכרז כי אורלה פאלון פורשת מהלהקה על מנת להתמסר למשפחתה ולהתמקד באלבום סולו.
לפי כך, החליפה אלכס את אורלה באופן קבוע.
לאחר מכן עזבו אלכס ולין והצטרפה ליסה לם.
בסוף 2011 הודיעה ליסה קלי על חופשה לקראת לידה, ואת מקומה תפסה סוזאן מקפאדן.
מינויה של מקפאדן הפך לקבוע לאחר שליסה קלי עזבה סופית ועברה לנהל בית ספר לפיתוח קול בארצות הברית.
בקיץ 2013 נמסר על עזיבתה של קלואי אגניו, ובמקומה הצטרפה מייריד קרלין.
הסגנון האירי המסורתי כבר איננו מאפיין את הלהקה בשנים האחרונות, בעיקר מאז עזיבתן של מייב ואורלה.
סגנונן הוא עתה רומנטי, פופ, וקלאסי-קל.
כשנשאלה פעם ליסה קלי כיצד חברות הקהילה מסתדרות ביניהן היא ענתה: "אנחנו מסתדרות משום שאנו כה שונות.
קלואי אגניו משתפת פעולה, מייב ני וולחהה הגיונית, אורלה פאלון מלאכית ומייריד נסביט אנרגטית".
קלואי אגניו סיפרה כי היחסים בין חברות הלהקה הם הנושא העיקרי עליו הן נשאלות: "אני חושבת שאנשים מחפשים תמיד סיפור בסגנון "עקרות בית נואשות", שכולן שונאות האחת את השנייה ואף אחת אינה מסתדרת עם חברתה.
האמת היא שאנחנו מסתדרות היטב.
כולנו כמו אחיות, החברות הטובות ביותר".
Century Child הוא אלבום האולפן הרביעי של להקת הסימפוניק מטאל הפינית נייטוויש.
האלבום יצא ב-24 במאי 2002, והיה האלבום הראשון שבו נטל חלק מארקו היטאלה בתור בסיסט וזמר גברי.
האלבום מכר פלטינה כפולה ברחבי פינלנד, ולמעלה מ-350,000 עותקים בין השנים 2002-2003, וגרף ביקורות חיוביות לרוב.
האלבום מכיל גרסת כיסוי לשיר "The Phantom of the Opera", ומכיל שני שירי בונוס.
האלבום שונה מהחומרים של הלהקה עד כה, מבחינה לירית ומוזיקלית.
האלבום מכיל תזמורת סימפונית (בשונה מהאלבומים הקודמים שהוקלטו באמצעות סינתיסייזר), קול עוצמתי יותר של הסולנית טאריה טורונן, ושירה חזקה של מארקו היטאלה, שלא נשמעה בעבר, הבאה לידי ביטוי בשירים כמו Feel For You", "Ever Dream", "Slaying the Dreamer", "Dead to "the World ועוד.
Century Child היה גם האלבום הראשון שבו הגיטריסט, Emppu Vuorinen, כיוון את הגיטרה שלו לדרופ די, מה שמעניק סאונד כבד יותר לשירים.
Ever Dream - יצא כסינגל ראשון.
Celebration Day הוא אלבום וסרט ההופעה של להקת הרוק הבריטית לד זפלין שיצא לאור בשנת 2012. ההופעה נערכה ב-02 ארנה שבלונדון בדצמבר 2007, לזכרו של אהמט ארטגון מנהל חברת התקליטים אטלנטיק רקורדס הנערץ עליהם.
האלבום זכה להצלחה אדירה הן מסחרית והן ביקורתית, ונחשב לאחד מאלבומי ההופעות המבוקשים והמצליחים בהיסטוריה.
בעקבות מותו הטרגי של מתופף הלהקה ג'ון בונהם, התפרקה הלהקה ועתידה היה לוט בערפל.
בשנת 1985 התאחדה הלהקה למופע הלייב אייד באצטדיון JFK בפילדלפיה, ההופעה שהייתה קצרה למדי הייתה מלאה בפגמים טכניים, ונקטלה על ידי מבקרי המוזיקה.
חברי הלהקה סירבו שהופעתם תיכלל בפורמט ה-DVD של המופע, משום שלטעמם המופע לא עמד בסטנדרטים שלהם.
ניסיון נוסף של הלהקה להתאחד היה בשנת 1986, אך נגנז בשל תאונת דרכים שבה היה מעורב המתופף המיועד, טוני תומפסון.
הלהקה ניסתה לערוך שתי הופעות נוספות, אך גם אלו לא צלחו כראוי אם בגלל סיבות טכניות ואם בגלל מתיחות הולכת וגוברת בין חברי הלהקה.
בעקבות כישלונות אלו, היחסים בין רוברט פלאנט וג'ון פול ג'ונס הלכו ונעשו מתוחים, אך בשנת 2002 דיווחה העיתונות הבריטית על פיוס הנרקם בין פלאנט וג'ונס, ושמועות בנוגע להופעת איחוד החלו לצוץ, בעוד אמרגנם מכחישים את השמועות בנוגע לאיחוד.
במאי 2003 יצא לאור אלבום הופעה משולש של הלהקה שהוקלט בשנת 1972 וזכה להצלחה רבה.
ב-12 בספטמבר, לאחר חרושת שמועות על הופעת האיחוד המתוכננת, אישר אמרגן הלהקה הארווי גולדסמית', כי שלושת חברי הלהקה יתאחדו למופע, כשג'ייסון בונהם ישמש כמתופף.
כרטיסים נמכרו באינטרנט בעלות של 250$, כשכל ההכנסות הולכות למוסד הצדקה של אהמט ארטגון.
הביקוש לכרטיסים היה עצום ונחשב למופע החי המבוקש ביותר בהיסטוריה
ב-10 בדצמבר 2007 התאחדו חברי הלהקה להופעה בלונדון מול קהל של כ-20,000 מעריצים.
את מתופף הלהקה, ג'ון בונהם, החליף בנו ג'ייסון.
בנוסף לכתבים, אנשי רדיו וטלוויזיה, בהופעה נכחו ידוענים ומוזיקאים רבים, ביניהם: דייוויד גילמור, בריאן מיי, פול מקרטני, ג'ף בק, מיק ג'אגר, דייב מאסטיין, קייט מוס, ג'ולייט לואיס, צ'אד סמית, דייב גרוהל, פרדריק, נסיך דנמרק, דייוויד בוריאנז, נעמי קמפבל ועוד רבים אחרים.
בהופעה בוצעו שירים מכל שבעת אלבומיהם הראשונים (לא בוצעו שירים מתוך In Through the Out Door ומתוך CODA), ושניים מהשירים בוצעו בידיהם לראשונה על במה: "For Your Life" ו-"Ramble On".
חברי הלהקה היו בתחילה סקפטיים לגבי שחרור צילום ההופעה, שצולמה על ידי 16 מצלמות, וכשנשאל ג'ימי פייג' בעניין, ענה כי הוא לא סבור שייצא סרט בעתיד הנראה לעין.
אולם בסופו של דבר התקבלה ההחלטה לשחרר את הסרט.
ב-17 באוקטובר 2012, לאחר הדלפות ועקובים רבים שוחרר סרט ההופעה.
הסרט הוקרן בבתי הקולנוע וגרף הצלחה עצומה.
ב-19 בנובמבר יצא הסרט בפורמט DVD וBlu-ray, והפסקול של האלבום בפורמט CD, והגיע למקום התשיעי במצעד בילבורד 200
ההופעה, האלבום והסרט זכו לביקורות נלהבות מכל עבר, כשכולם מציינים לטובה את האנרגטיות החיובית, הכימיה הטובה בין חבריה והביצועים המוצלחים שהציגה הלהקה.
מבקר המוזיקה של הניו יורקר סאשה ג'ונס כתב: "הלהקה יכולה להיות גאה בכך שהיטיבה להחליף את כישלונות ההופעות של שנות ה-80 וה-90 בהצלחה, עם הופעה אנרגטית שכזו".
במגזין המוזיקה הבריטי NME נכתב: "חברי הלהקה מוכיחים שהם עדיין יכולים להופיע באותה הרמה שהביאה להם את המוניטין האגדי מלכתחילה..." עיתון הדיילי טלגרף העניק לאלבום חמישה כוכבים מתוך חמישה, בציינו ש"'יום החגיגה' הוא חגיגה של רוקנרול מרגש, קסום ונפלא".
אבל הדבר הכי חשוב הוא שלמרות כל השנים שעברו, לד זפלין נשמעים רלוונטיים, עכשוויים, אנרגטיים, כאילו היו בני 23. גם אם באותה נשימה אתה שומע בקולו של רוברט פלאנט את השנים, הניסיון, והרגש נצבר.
האמת היא שאין לתאר את היופי והחשיבות של ההופעה החיה הזאת...
הופעה שלהם היא ממש מדרגות לגן עדן.
אתר המוזיקה Metacritic, המשקלל עשרות טורי ביקורת ממבקרים שונים, העניק לאלבום ציון ממוצע של 85% ביקורות טובות.
אתר דומה בשם Rotten Tomatoes, העניק לאלבום 98 אחוזי טריות.
Good Times Bad Times (ג'ון בונהם/ג'ון פול ג'ונס/ג'ימי פייג') – 3:12
Ramble On (פייג'/רוברט פלאנט) – 5:45
In My Time of Dying (בונהם/ג'ונס/פייג/פלאנט) – 11:11
Dazed and Confused (פייג' בהשראת ג'ייק הולמס) – 11:44
Whole Lotta Love (בונהם /וילי דיקסון/ג'ונס/פייג'/פלאנט) – 7:26
Rock and Roll (בונהם/ג'ונס/פייג'/פלאנט) – 4:35
ג'ימי פייג' – גיטרה, הפקה מוזיקלית
רוברט פלאנט – שירה, מפוחית פה, תוף מרים
ג'ון פול ג'ונס – גיטרה בס, קלידים
ג'ייסון בונהם – תופים, כלי הקשה, קולות רקע ב"Good Times Bad Times" וב"Misty Mountain Hop"
ויקטור ריבה – אפקטים מיוחדים
האלבום היה הראשון של הלהקה שהציג את הבסיסטית מליסה אוף דה מאור, שכן את הקלטת האלבומים הקודמים הקליטו בסיסטיות אחרות כאשר האחרונה לפני מליסה, קריסטין פאף, מתה ממנת יתר של הרואין.
זהו האלבום האחרון של הלהקה (עד היום) להציג כל חבר להקה מלבד קורטני לאב שהקליטה את האלבום הבא "Nobody's Daughter" תחת שם הלהקה בהרכב חדש.
הרכב הלהקה באלבום זה כולל את קורטני לאב (שירה, כתיבת והלחנת שירים, מעט גיטרה), אריק ארלנדסון (גיטרה, הלחנת שירים), מליסה אוף דה מאור (בס) ופטי שמל (תופים).
האלבום היה האלבום הראשון של הלהקה מזה 4 שנים.
האלבום הוקלט לאחר שהול פרצו למיינסטרים עם אלבומם הקודם.
קורטני לאב חיזקה את מעמדה כסלבריטאית עוד יותר כאשר הייתה מועמדת לפרס גלובוס הזהב על תפקידה בסרט "לארי פלינט: האיש והסקנדל".
אלבום זה יצא 4 שנים לאחר מותו של בעלה של קורטני וסולן
להקת נירוונה קורט קוביין ועל כן האווירה בו לא
כבדה כמו ב"Live Through This" שהוקלט מספר חודשים לפני מותו של קוביין וסיפר בחלקו
על קשיי ההתמודדות של לאב עם הנישואים ועם התקשורת.
באלבום זה לאב ניסתה ליצור את הסאונד של קליפורניה וכיוון שהול לא היו מנוסים בז'אנר זה
(שהיה פופי יותר) הם נעזרו בסולן להקת סמאשינג פאמפקינס בילי קורגן שהוא גם
בעקבות זה, האלבום היה בעל סאונד יותר מיינסטרימי.
האלבום ראה אור ב-8 בספטמבר 1998 תחת חברת התקליטים גפן (Geffen Records) ויצאו ממנו 3 סינגלים:
הסינגל הראשון, שנשא את אותו שם, זכה להצלחה ונחשב לאחד הסינגלים המצליחים ביותר של הלהקה כשהגיע למקום הראשון במצעד האלטרנטיבי ול-top 20 בבריטניה.
הסינגל השני, "Malibu", יצא ב-29 בדצמבר 1998 וזכה להצלחה גדולה גם כן כשהגיע למקום השלישי במצעד האלטרנטיבי וכן ל-top 20 באוסטרליה.
הסינגל השלישי, "Awful", יצא באפריל 1999 ולא הצליח להגיע להצלחה של שני קודמיו, אף על פי שכן נכנס ל-top 20 במצעד האלטרנטיבי.
האלבום זכה לביקורות טובות מאוד ממבקרי המוזיקה, בעיקר מהמגזין Spin שנתן לאלבום ביקורת של 9/10, הכתיר אותו כאחד מאלבומי השנה וכינה אותו "אלבום פופ מצוין" ומהעיתון Los Angeles Times שנתן לאלבום ביקורת מושלמת של 4 מתוך 4 כוכבים.
האלבום זכה להצלחה מסחרית כשהפך לאלבום זהב בבריטניה, אלבום פלטינה בארצות הברית וקנדה ואלבום פלטינה כפולה באוסטרליה ומכר כמעט 2 מיליון עותקים בכל העולם.
האלבום היה מועמד לאלבום הרוק של השנה בטקס פרסי גראמי ה-41.
ההפצה, שמשתמשת במערכת ניהול החבילות YUM, מיועדת לארגונים.
מקור ההפצה הוא מ-cAos Project, וגרסאותיה שוחררו לראשונה בשנת 2004 (החל מגרסאות 2 ו-3.1).
בשנת 2006 ההפצה Tao Linux שולבה לתוכה לאחר שהמפתח שלה, דייוויד פארסלי (David Parsley), פרש וחבר לצוות המפתחים של CentOS.
ביולי 2009 חיברו שבעה מפתחים מכתב פתוח ללאנס דייוויס- מהאחראיים על ההפצה באופן כללי, ובפרט על הדומיין, על כספי התרומות להפצה ובעל זכות כמייסד על ערוצי ה־IRC של ההפצה, שנעלם ולא היה ניתן ליצור קשר עמו מחשש שמא הדבר יפגע במיזם כולו.
בעקבות מכתב זה נערכה פגישה עם דייוויס וחלק גדול מהבעיות נפתרו ושני הצדדים הגיעו להסכמות ולהסדרת הבעיות.
ביולי 2010 נחשבה ההפצה כ"הפצה המובילה לשרתים", כשבערך 30% משרתי הלינוקס השתמשו בה, כשהיא עוקפת את דביאן.
אך בינואר 2012 דביאן חזרה להוביל בדירוג.
בינואר 2014 הודיעה רד האט כי תיקח "חלק פעיל" בהפצה ותממן את המיזם, בדומה לחלקה בהפצה פדורה.
סימן המסחר של ההפצה הועבר לבעלות רד האט, ונוצר גם ועד חדש שכלל גם חברי צוות מרד האט (בזמן שחלק מאנשי ההפצה הועברו לעבוד בראד האט).
אך, ההפצה עדיין שמרה על מהותה ונשארה תוכנה חופשית מבוססת קוד פתוח.
מקראלא נתמך יותרעדיין נתמךנוכחיעומד לצאת
בשל הקשר הקרוב בין centOS לרד האט, תקופת התמיכה בגרסאות ההפצה דומה לזו של הפצות Red Hat Enterprise Linux.
על כן, תקופת התמיכה מבוססת גם על זו של רד האט להפצותיה.
גרסה 8 תומכת בעיקר בארכיטקטורות X86-64, POWER8 וב-ARM בתצורת 64 סיביות.
עד גרסה 7 (כולל) הייתה תמיכה גם בארכיטקטורת 32 ביט, אך גרסאות 6 ו-7 לא תמכו בארכיטקטורה זו כל עוד למעבד הייתה תמיכה ב־Physical Address Extension .
בגרסאות קודמות הייתה תמיכה גם בארכטקטורות שונות ישנות יותר, דוגמת איטניום, POWER7 ו־SPARC.
Celine Dion (בעברית: סלין דיון) הוא אלבום האולפן האחד עשר של הזמרת הקנדית סלין דיון.
האלבום יצא לאור ב-31 במרץ 1992, על ידי חברות התקליטים אפיק רקורדס וקולומביה רקורדס.
האלבום כולל בתוכו את השיר "Beauty and the Beast" מתוך הפסקול של הסרט "היפה והחיה" אשר זכה בפרס גראמי בקטגוריית "הביצוע הפופ ווקאלי הטוב ביותר של צמד או להקה".
בנוסף, השיר עצמו גם זכה בפרס אוסקר בקטגוריית השיר המקורי הטוב ביותר.
האלבום היווה את הפריצה של דיון בזכות הסינגל הראשון ממנו, השיר "Beauty and the Beast", מתוך הפסקול "היפה והחיה" שמלווה סרט בעל אותו שם.
השיר זכה להצלחה בארצות הברית כאשר הגיע שם למקום ה-9 ונהיה לשיר השני של דיון שהצליח להיכנס לעשירייה הפותחת במדינה.
בזכות האלבום, דיון העלתה משמעותית את הצלחתה המסחרית במדינות נוספות מחוץ לקנדה.
בתקופת האלבום, דיון וסוכנה האישי רנה אנג'ליל, החלו להצהיר על זוגיותם שנשמרה במשך ארבע שנים בסוד (מכיוון שפחדו מתגובות הקהל והתקשרות על פער הגילאים ביניהם, העומד על 26 שנים).
בנוסף לגרסה הרגילה של האלבום יצאה לו גם גרסה אירופאית שכללה גם את השיר "Where Does My Heart Beat Now" שהופיע גם באלבום Unison.
בספטמבר אותה שנה יצאה גם מהדורה אוסטרלית לאלבום שכללה את הסינגלים שיצאו מהאלבום Unison.
מבחינה מוזיקלית ולירית האלבום כמו קודמו היה ברוח של שירי אהבה.
דיון עבדה על האלבום עם מספר של כותבים ומפיקים ביניהם: וולטר אפאנאסייף, דיאן וורן (אשר לימים עבדה גם עם זמרים כמו ביונסה, בריטני ספירס, כריסטינה אגילרה ועוד), ריק וייק וכולי.
השיר "With This Tear" נכתב במיוחד על ידי הזמר פרינס לדיון.
בנוסף, היה אמור להיכנס לאלבום שיר נוסף בשם "Send Me a Lover" אך נגנז מהאלבום ושוחרר כסינגל ב-1996 למטרות צדקה.
בזכות האלבום דיון הצליחה לממש את מטרתה להצליח בשוק האמריקאי: לאחר הצלחת האלבום הקודם אשר הגיע למעמד פלטינה בארצות הברית אלבום זה אף הכפיל את הצלחתו במדינה והגיע למעמד פלטינה כפולה.
בנוסף, גם חלק משירי האלבום הצליחו בשוק האמריקאי: "Beauty and the Beast" ו-"If You Asked Me To" אשר הגיע למקום ה-4 במדינה והפך לשיר השלישי שלה לעשות זאת.
ביפן השיר אמנם הגיע למקום ה-67 בלבד במצעד היפני אך הגיע למעמד פלטינה במדינה עם מכירות של 100 אלף עותקים.
בארצות הברית הגיע למעמד זהב עם מכירות של 784 אלף עותקים.
בעקבות הפופולריות של השיר כך גם האלבום עצמו של דיון הפך לפופולרי יותר מקודמו.
מדינהתאריך יציאהחברת תקליטיםפורמטקטלוגמקורקנדה30 במרץ 1992קולומביהתקליטור • קלטת שמע52473ארצות הברית31 במרץ 1992אפיקיפן21 במאי 1992SMEJתקליטורESCA-5587בריטניהיוני 1992אפיקתקליטור • תקליט • קלטת שמע471508אוסטרליה22 ביוני 1992תקליטור • קלטת שמע7 בספטמבר 1992בריטניה1992תקליטור • תקליט • קלטת שמעיפן30 במאי 2018SMEJתקליטור בלו-ספאק כפולSICP-31165
Celine Dion in Concert (בעברית: סלין דיון במופע) הוא סיבוב ההופעות הרביעי של הזמרת סלין דיון.
סיבוב ההופעות כלל 51 יעדים בצפון אמריקה אשר נפרשו בין התאריכים 13 ביולי 1992 ל-13 במאי 1993 והוא נועד על מנת לקדם את אלבומה השני בשפה האנגלית.
סך הכל נמכרו חצי מיליון כרטיסים לכל ההופעות.
בפועל סיבוב ההופעות התחיל רק ב-24 באוגוסט אותה שנה אך בחודש וחצי שקדמו לו דיון הופיעה בסיבוב ההופעות של הזמר מייקל בולטון Time, Love and Tenderness Tour" בקליפורניה.
הם הופיעו ביחד במשך חודש באצטדיונים של 20 אלף מושבים.
דיון התוודה כי סיבוב ההופעות המשותף שלהם היה מתיש בגלל שהיו צריכים להופיע בעיר אחרת כל יום אך בסופו של דבר דיון הייתה מרוצה והיא אמרה כי היא השיגה את מטרתה.
תחילה דיון הופיעה מול קהל חסר סבלנות ומנוחה אשר רצה לשמוע את בולטון ולא התעניינו בה כלל.
"הייתה לי מערכת שמע פגומה מאוד וחלל קטן מאוד כי כל המשאבים והמכשור נלקחו עבור המופע הראשי" אמרה דיון.
דבר נוסף אשר הקשה על דיון היה העובדה שהמופעים נערכו בחוץ והיא הופיעה לאור יום עד שבסוף רנה אנג'ל (אשר לימים היה בעלה) הצליח לשכנע את המפיקים לתת לדיון לעלות לבמה אחרי חצי שעה.
בסוף סיבוב ההופעות לסלין הייתה מערכת תאורה ומערכת קול טובים יותר.
לאחר מכן דיון המשיכה להופיע לבד באופן עצמאי כאשר הופיע בערים רבות בקנדה כמו מונטריאול, קוויבק, טורונטו, המילטון ועוד.
באוגוסט אותה שנה היא אף נבחרה לקחת חלק בפסטיבל אשר יום השנה ה-350 של מונטריאול שם הופיעה מול 45 אלף איש.
הופעה זו שודרה גם בטלוויזיה על ידי רשת CBC.
בהמשך גם לקחה חלק בפסטיבלים נוספים.
במרץ 1993 התחילה את החלק ה-3 והאחרון של המופע אשר היה למוצלח במיוחד כאשר כל הכרטיסים להופעותיה במונטריאול נמכרו.
בנוסף כל הכרטיסים של שאר המופעים בחלק זה אשר כלל 28 יעדים נמכרו בתוך 5 שעות בלבד (75 אלף כרטיסים שנמכרו).
בנובמבר 1992 הופיעה דיון בתיאטרון Capitole Theatre, שם הופיעה מול 1,300 איש בממוצע פרק הופעה ובכך הפכה לאמן הרווחי ביותר שהופיע בתיאטרון זה.
דיון הופיעה עם 15 משיריה במהלך ההופעה אשר נערכה כשעה וחצי.
רשימת השירים כללה בעיקר שירים מהאלבום הנתמך אך גם שירים מהאלבומים Unison ו-Dion chante Plamondon.
לקראת סוף סיבוב ההופעות דיון ביטלה 7 מופעים בגלל מותה של האחיינית שלה.
אך חלק ממופעים אלה הועלו מחדש לאחר מספר חודשים, שם כבר ביצעה גם שירים מאלבומה הבא "The Colour of My Love".
הזמר לני גלנט שימש כמופע הפותח של מרבית מהמופעים ואילו אנתוני קוואנאה שמש כאקט הפותח של המופעים בקוויבק.
Celine: Through the Eyes of the World (בעברית: "סלין: דרך עיניי העולם") הוא סרט תיעודי של הזמרת הקנדית סלין דיון.
הסרט התיעודי יצא לאור ב-17 בפברואר 2010, על ידי דה הוט טיקטס.
הסרט התיעודי מתאר את חייה של דיון במהלך סיבוב ההופעות "Taking Chances World Tour".
הוא הוצג לראשונה במיאמי יום לפני יציאתו הרשמית ויום לאחר מכן, יצא באופן רשמי בארצות הברית, בריטניה ואוסטרליה.
הסרט קיבל ביקורות מעורבות מהמבקרים אשר רובם טענו כי "הוא בעיקר בשביל המעריצים".
בקנדה הסרט גרף קצת יותר ממיליון דולר והפך לסרט הדוקומנטרי המצליח ביותר במדינה.
ב-29 באפריל 2010, הוא הופץ על גבי די וי די ובלו-ריי באוסטרליה וחודש לאחר מכן גם בצפון אמריקה ואירופה, במהדורה הכוללת שעה נוספת של צילומים שלא נראו בסרט המקורי.
במדינות דוברות צרפתית הסרט הופץ בשם "Céline: autour du monde".
הדי וי די זכה להצלחה כאשר הגיע למקום הראשון והשני במדינות רבות ביניהם קנדה, ארצות הברית וצרפת והגיע לעשירייה הפותחת במדינות רבות נוספות בעולם.
בקנדה האלבום הגיע למעמד של יהלום כפול ובצרפת הגיע למעמד פלטינה.
להלן רשימת השירים איתם הופיעה דיון בהופעה אשר צולמה ועובדה לסרט תיעודי:
"J'irai où tu iras" (דואט עם מארק לנגיס)
"The Prayer" (דואט עם אנדראה בוצ'לי)
"I'm Your Angel" (דואט עם ברנב וואלסיינט)
Celine: Through the Eyes of the World הוא אלבום וידאו של הזמרת הקנדית סלין דיון.
אלבום הווידאו יצא לאור ב-29 באפריל 2010, על ידי חברת התקליטים קולומביה רקורדס.
עם יציאתו נכנס אלבום הווידאו אל המקום הראשון במצעד אלבומי הווידאו של חברת המצעדים הרשמית.
כל מצעדי האלבומים שלהלן, הם מצעדי אלבומי וידאו בלבד, ובהם סלין דיון הצליחה לכבוש פסגות מצעדים רבות.
מקוםתאריםמכירותאוסטרליה (ARIA)זהב7,500ארצות הברית (RIAA)זהב50,000צרפת (SNEP)פלטינה17,800קנדה (Music Canada)יהלום 2×200,000
"Cennetten Çiçek" הוא שיר שהוקלט על ידי הזמרת-יוצרת הטורקייה זהרה.
הוא יצא לאור ב-25 ביוני 2020, בהוצאת חברת התקליטים דואן מיוזיק קומפני כסינגל שלא מתוך אלבום.
השיר הפך ללהיט בין-לאומי, ואחריו הוציאה זהרה שתי גרסאות נוספות שלו.
השיר הגיע למקום הראשון בטורקיה טופ 20.
בפברואר 2020, הוציאה זהרה את השיר "Kopаrdılаr Seni Benden", ביחד עם אונור בייראקטאר.
בהמשך, הקליטה את השיר הזה שיצא כסינגל הבכורה שלה, בהוצאת חברת התקליטים דואן מיוזיק קומפני, שהחתימה אותה על חוזה הקלטות.
השיר נכתב על ידי אניס ילדרים וקוראי אלבייראק והופק על ידי ארול קוזה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-24 מיליון השמעות.
הווידאו קליפ הנלווה של "Cennetten Çiçek" הועלה לערוץ היוטיוב של netd müzik ב-25 ביוני 2020, ביום יציאתו כסינגל.
ביממה הראשונה שלו, צבר למעלה מ-3.3 מיליון צפיות והיה לאחד מהקליפים הטורקיים הבודדים שעשו זאת בשנת 2020. הקליפ צבר 120 מיליון צפיות בחודשים בודדים והפך לאחד מהקליפים הטורקיים הנצפים ביותר בכל הזמנים.
נכון לאוגוסט 2023 עומד מונה הצפיות של הקליפ על למעלה מ-300 מיליון צפיות.
אזורתאריך יציאהפורמטחברת תקליטיםמקורכלל העולם25 ביוני 2020הזרמת מוזיקה • הורדה דיגיטליתDMC
"Celestial" הוא סינגל של הזמר-יוצר הבריטי, אד שירן, שיצא, על ידי חברות התקליטים אסיילום רקורדס ואטלנטיק רקורדס, בשיתוף פעולה עם The Pokémon Company , ב-29 בספטמבר 2022. השיר יופיע בפוקימון שני ופוקימון ארגמן.
השיר נכתב על ידי אד שירן, סטיב מק וג'וני מקדייד, והופק על ידי אד שירן וסטיב מק.
נכון לאוקטובר 2022, השיר הושמע למעלה מ-29 מיליון פעמים בספוטיפיי.
הווידאו קליפ לסינגל, בבימויו של הבמאי היפני, יואצ'י קודמה , יצא בערוץ היוטיוב של אד שירן ב-29 בספטמבר 2022. בווידאו קליפ ניתן לראות את אד שירן באינטראקציה עם מספר פוקימונים, שצוירו על ידי המנהל האמנותי, יו נגאבה.
נכון לאוקטובר 2022, הווידאו קליפ נצפה למעלה מ-11 מיליון פעמים.
אזורתוארמכירותצרפת (SNEP)זהב100,000איטליה (FIMI)זהב50,000הממלכה המאוחדת (BPI)זהב400,000
אזורתאריךפורמטחברת תקליטיםהערותעולמי 29 בספטמבר 2022הורדת מוזיקה, הזרמת מוזיקהאסיילום רקורדס, אטלנטיק רקורדסאיטליה 30 בספטמבר 2022איירפלייוורנר רקורדס
Celia היא עוזרת וירטואלית שפותחה על ידי חברת Huawei עבור טלפונים חכמים מתוצרת החברה מבוססי HarmonyOS ו-Android, חסרי שירותי Google ו-Google Assistant.
Celia יכולה לבצע משימות יומיומיות, הכוללות ביצוע שיחת טלפון, הגדרת תזכורת ובדיקת מזג האוויר.
Huawei התייחסה בתחילה לעוזרת החדשה בסוף 2019 בכך שהודיעה שתהיה גרסה אנגלית של העוזר שכבר דובר סינית שתשוחרר לשווקים באירופה.
בשל מלחמת הסחר המתמשכת בין סין לארצות הברית, הסמארטפונים החדשים של החברה נותרו ללא עוזר וירטואלי מה שהוביל לאחר מכן לפיתוח ושחרור של Celia.
ב-Celia משולבת טכנולוגיית בינה מלאכותית המאפשרת לה לזהות טקסט באמצעות מצלמת טלפון ולתרגם אותו ולזהות אובייקטים יומיומיים בדומה ל-Google Lens.
ל-Celia תכונות רבות הדומות לאלו של מתחרותיה המרכזיות Google Assistant ו-Siri.
ניתן להפעיל אותה על ידי אמירת 'היי סיליה' או על ידי לחיצה ממושכת על כפתור ההפעלה.
מנוע החיפוש המוגדר כברירת מחדל עבור Celia הוא Bing, אך ניתן לשנות זאת בהגדרות.
Celia יכולה לבצע שיחות, לבדוק את סדר היום, לשלוח הודעה, להראות את מזג האוויר, להגדיר אזעקות ולשלוט במכשירי חשמל ביתיים.
יש לה גם את היכולת לשלב את עצמה עם אפליקציות המניות של תוכנת EMUI ולעבוד עם הגדרות המכשיר, כמו הדלקת הפנס והשמעת תוכן מולטימדיה.
עם הבינה המלאכותית המותקנת בסיליה, היא יכולה לזהות מזון, חפצים יומיומיים ולתרגם טקסט באמצעות מצלמת הטלפון.
Celia זמינה רק בגרמנית, אנגלית, צרפתית וספרדית, והיא שוחררה בגרמניה, בריטניה, צרפת, ספרד, צ'ילה, מקסיקו וקולומביה.
Huawei טוענים שאזורים ושפות נוספות יהיו זמינים בהמשך.
"Celebration" הוא סינגל של הלהקה האמריקאית, קול אנד דה גאנג, שיצא ב-1980 כסינגל המוביל של אלבומם ה-12 של הלהקה, .
סינגל זה היה הסינגל הראשון והיחיד של הלהקה שהגיע למקום הראשון בבילבורד הוט 100.
בשנת 2016, השיר נכנס להיכל התהילה של הגראמי.
בשנת 2021, ספריית הקונגרס בחרה בשיר זה שיופיע ברישום הלאומי להקלטות בשל היותו "משמעותי מבחינה תרבותית היסטורית או אסתטית".
ארגוןרשימהמיקוםמקורבילבורד500 שירי הפופ של כל הזמנים298
אזורתוארמכירותקנדה (Music Canada)פלטינה150,000דנמרק (IFPI Danmark)זהב45,000הממלכה המאוחדת (BPI)זהב400,000ארצות הברית (RIAA)פלטינה2,000,000
הלהקה הניו זילנדית-אוסטרלית, Dragon הוציאה בנובמבר 1987 כסינגל המוביל מתוך אלבום האולפן התשיעי של הלהקה, Bondi Road.
הזמרת-יוצרת האוסטרלית, קיילי מינוג, הוציאה גרסת כיסוי לשיר ב-16 בנובמבר 1992. השיר יועד במקור עבור אלבום האולפן הרביעי שלה, Let's Get to It, אם כי הופיע לבסוף כסינגל השני של אלבום הלהיטים הראשון שלה, Greatest Hits.
גרסת רמיקס טכנו-רייב של השיר מופיע באלבום הרמיקס Non-Stop History 50+1 של Kylie.
Cell הוא כתב עת מדעי בעל ביקורת עמיתים המפרסם מאמרי מחקר במגוון רחב של דיסציפלינות במדעי החיים.
התחומים המכוסים כוללים ביולוגיה מולקולרית, ביולוגיה של התא, ביולוגיה של מערכות, תאי גזע, ביולוגיה התפתחותית, גנטיקה וגנומיקה, פרוטאומיקה, חקר סרטן, אימונולוגיה, מדעי המוח, ביולוגיה מבנית, מיקרוביולוגיה, וירולוגיה, פיזיולוגיה, ביופיזיקה וביולוגיה חישובית.
כתב העת הוקם בשנת 1974 על ידי הביולוג המולקולרי בנג'מין לוין והוא מתפרסם פעמיים בחודש על ידי Cell Press, בבעלות אלסוויר.
הירחון נחשב אחד החשובים מבין הירחונים המדעיים.
לפי ScienceWatch, במהלך השנים 1995–2005 כתב העת דורג במקום הראשון בקטגוריית כתבי העת בעלי ההשפעה הגבוהה ביותר (בכל התחומים) עם ממוצע של 161.2 ציטוטים לכל מאמר, יותר מאשר מאמרים ב-Nature, New England Journal of Medicine ו־Science
"Cemetery Gates" הוא שיר של להקת ההבי מטאל האמריקאית פנטרה והרצועה החמישית מתוך האלבום Cowboys from Hell משנת 1990, אלבומה החמישי של הלהקה והשני עם הסולן פיל אנסלמו.
השיר, הארוך ביותר בדיסקוגרפיה של פנטרה, מציג את יכולתו הקולית של אנסלמו, ומסתיים בתווים גבוהים זועקים שהשיב דיימבאג דארל בגיטרה.
מילות השיר מקננות על מותה של מאהבת ועל האפשרות למות או להתאבד ולהצטרף אליה בעולם הבא.
פיל אנסלמו ייחס מקורות השראה רבים לשיר.
בריאיון בשנת 1991 הצהיר כי השיר נכתב על חבריו הטובים שהתאבדו.
הוא גם ציין בשאלות ותשובות בשידור חי ב-Ustream.tv כי "היה חבר שמת ב-NOLA והייתה לזה השפעה כבדה מאוד בתוך קבוצת החברים שלי.
כשכתבתי את המילים לא רציתי שהן יהיו אישיות מדי, כי זה יכול להיות צ'יזי.
הייתי צריך גם לדאוג שהמילים לא ייקחו מהשיר, כי זה היה אחד השירים הכי טובים שלנו".
Cemetery Gates היה הסינגל השני שהוציאה הלהקה מתוך אלבומם Cowboys from Hell.
השיר זכה להשמעות רבות בתחנות רוק והפך לאחד השירים הפופולריים ביותר של פנטרה.
גרסה חיה של השיר מתוך Official Live: 101 Proof הייתה מועמדת לביצוע המטאל הטוב ביותר בטקס פרסי גראמי ה-40 בשנת 1998.
מגזין מטאל האמר החשיב את "Cemetery Gates" לשיר הטוב ביותר של פנטרה, וכתב כי הוא אחת הבלדות האפיות הגדולות ביותר בהיסטוריה של המטאל, וכי הוא "חרוט בליבם ובמוחם של מטאליסטים בכל מקום".
גרסה קצרה יותר של "Cemetery Gates" ללא תחילתו האקוסטית שוחררה לקליפ.
גרסה מקוצרת בת 5:47 דקות ללא סיום נכללה בפסקול הסרט Tales from the Crypt Presents Demon Knight משנת 1995. אלבום ההופעה של פנטרה, Official Live: 101 Proof, כולל ביצוע של שש וחצי דקות לשיר.
"Centuries" (בעברית: "מאות שנים") הוא סינגל של להקת הרוק האמריקאית פול אאוט בוי, שיצא ב־9 בספטמבר 2014 בהוצאת חברות התקליטים איילנד רקורדס ו־DCD2 רקורדס .
הסינגל מופיע באלבום האולפן השישי של הלהקה, American Beauty/American Psycho כסינגל המוביל של האלבום.
רותם, ראג'ה קומארי, פטריק סטאמפ, סוזאן וגה, פיט ונץ, ג'סטין טרנטר, אומגה, אנדי הארלי, ג'ייק סינקלייר וג'ו טרומן, והופק על ידי ג'יי.
נכון לספטמבר 2025, השיר הושמע למעלה מ-485 מיליון פעמים ביוטיוב, ולמעלה מ־1.4 מיליארד פעמים בספוטיפיי.
CfA2 Great Wall הוא מבנה קוסמי המכונה קיר גדול (Great Wall).
זהו אוסף צבירי-על של גלקסיות, המקובצים יחד, ונעים ביקום כיחידה אחת, שהתגלה בשנת 1989. הוא נמצא במרחק 200 מיליון שנות אור מכדור-הארץ.
אורכו 500 מיליון שנות אור, רוחבו 300 מיליון שנות אור ועוביו 15 מיליון שנות אור.
עד לשנת 2003, נחשב קיר גדול זה למבנה הגדול ביותר הידוע ביקום.
ב-20 באוקטובר 2003, התגלה הקיר הגדול Sloan Great Wall, במרחק של מיליארד שנות אור מכדור הארץ.
Ceremony: Remixes & Rarities הוא אלבום אוסף משנת 2003 מאת להקת סנטנה, באלבום זה 11 גרסאות רמיקסים לשירים מאלבומים קודמים.
Chabad.org (חבד אורג וגרסתו בעברית בית חב"ד או: he.chabad.org) הוא האתר הרשמי של חסידות חב"ד העומד תחת דוברות חב"ד המרכזית.
הבסיס לאתר היה אחד מראשוני האתרים היהודיים באינטרנט ומהראשונים שהפעילו את מדור "שאל את הרב".
האתר פעיל ב-8 שפות: עברית, אנגלית, צרפתית, רוסית, ספרדית, גרמנית, פורטוגזית ואיטלקית.
על פי נתוני האתר, בשנת 2012 נכנסו אליו למעלה מ-20 מיליון כתובות IP שונות.
האתר מכיל כ-100,000 דפי תוכן והוא מפעיל כ-1,500 אתרים עבור בתי חב"ד בעולם.
האתר הוקם במתכונת WWW בשנת 1993, והוא אחד מ-500 האתרים הראשונים בעולם שקמו אי פעם.
מנהל האתר וממייסדיו הראשיים הוא מאיר שמחה קוגן.
בשנת 1988, טרם תחילת עידן ה-WWW, חסיד חב"ד בשם הרב יוסף יצחק קייזן החל להפיץ את תורת חב"ד ברשתות מחשבים שפעלו בטכנולוגיית ה-FidoNet.
בשנת 1990 שאל קייזן את רבי מנחם מנדל שניאורסון אם להקים נוכחות חב"דית קבועה ברשת, והוא השיב בחיוב.
בשנת 1993 נרשמה מערכת זו כדומיין בשם Chabad.org.
קייזן ביצע דיגיטציה והעלה לרשת את ספר התניא ומקורות מידע נוספים הקשורים לחב"ד ולתורתה.
באתר ארכיון האינטרנט, שהוקם 3 שנים לאחר Chabad.org, יש מופע ראשון בשנת הקמת האתר ארכיון האינטרנט 1996. לאחר פטירתו של קייזן בשנת 1998 פרס המרכז לענייני חינוך את חסותו הרשמית על האתר.
שאל את הרב – 40 רבנים ואנשי חינוך שעונים על שאלות באמצעות הדואר אלקטרוני.
במקביל ישנו מדור בשם רחל היקרה – שירות דומה לנשים המנוהל על ידי נשים.
מנוע חיפוש ל-שלוחי חב"ד, בתי חב"ד ומוסדות חב"ד ברחבי העולם (בסביבות 4,500 נקודות).
בלוג חדשות, כולל גם דיווחים על פעילות של שלוחי חב"ד בעולם.
פורטל מולטימדיה בשם "Jewish.TV" המכיל הרצאות ביהדות, מוזיקה יהודית (כולל ניגוני חב"ד).
ספרייה יהודית המכילה כ-5,000 ספרים הניתנים לקריאה מקוונת.
לוח שנה יהודי רב שנתי הכולל שיעורי לימוד תורה יומיים וזמני הדלקת נרות לשבתות וחגים, עם אפשרות להרשמה לשירות דואר אלקטרוני או SMS לקבלת התראות על זמני ההלכה המבוקשים, על פי התאמה אישית.
אתר לילדים הכולל את תוכנית הווידאו "Itche Kadoozy Show"
האתר מוציא לאור עלון שבת באנגלית, בשם "The Scroll", המכיל שאלות ותשובות, פרשת השבוע וכדומה.
העלון מחולק חינם בארצות הברית במקביל לעלון שיחת השבוע או מגיע בתשלום ישירות למנויים.
מדור סיפורים, שירות ניוזלטר ועוד.
ChIP-seq או ChIP-sequencing היא שיטה המשלבת מיצוי נוגדני של כרומטין (ChIP) יחד עם ריצוף מסיבי של DNA כדי לחקור אינטראקציות של חלבונים עם DNA.
שיטה זו מאפשרת לזהות אתרי קישור ב-DNA המקושרים לחלבונים, ולזהות את כל האתרים האלו בצורה גלובלית (למשל על פני כל הגנום) עבור חלבון מסוים.
בעבר הייתה שיטת ChIP-chip השיטה הנפוצה כדי לחקור אינטראקציות כאלו בין חלבונים ל-DNA.
ChIP-seq משמש בין היתר כדי לקבוע כיצד גורמי שעתוק וחלבונים אחרים משפיעים על מנגנונים: למידת ההיקשרות של חלבונים ל-DNA והשפעתה על בקרת ביטוי גנים חיונית להבנה של תהליכים ביולוגיים רבים ומחלות.
מידע אפיגנטי זה הוא מידע משלים לגנוטיפ ולניתוח ביטוי הגנים.
ChIP-seq משמש כתחליף ל-ChIP-chip, אשר דורש מערך היברידיזציה (hybridization array).
דרישה זו יוצרת הטיה מסוימת, שכן המערך מוגבל במספר קבוע של גלאים (probes).
בריצוף כפי שנעשה ב-ChIP-seq, ההטיה פחותה, אף כי עשויה להיות הטיה הנגרמת כתוצאה משיטות הריצוף עצמן.
ניתן לבודד אתרי DNA ספציפיים עם אינטראקציה פיזית ישירה עם גורמי שעתוק וחלבונים אחרים ניתנת באמצעות מיצוי נוגדני של כרומטין.
ChIP מאפשר ליצור ספרייה של אתרי מטרה ב-DNA הקשורים לחלבון מסוים in vivo.
ניתן להשתמש ב-ChIP לתפיסת חלבונים שיש נגדם נוגדנים כדוגמת גורמי שעתוק, פולימראזות או מודיקפציות בחלבונים.
בשל הצורך בנוגדנים כנגד החלבון הנבדק, פותחו גם שיטות אחרות לזיהוי אזורים המאוכלסים בנוקלאוזומים ואזורים פתוחים יותר בגנום כדוגמת DNase-Seq ו-FAIRE-Seq.
"Cevapsız Çınlama" הוא שיר של הדי ג'יי הטורקי אמרה קאראדומן שהוקלט על ידי הזמרת-יוצרת הטורקייה אליינה טילקי.
הוא יצא לאור ב-19 באוגוסט 2016, בהוצאת חברת התקליטים דואן מיוזיק קומפני כסינגל שלא מתוך אלבום.
הווידאו קליפ הנלווה של "Cevapsız Çınlama" שבר את שיאו של "Bangır Bangır" מאת גולשן, כאשר הפך לקליפ הטורקי הנצפה ביותר בכל הזמנים.
השיר הגיע למקום השני בטורקיה טופ 20 והראשון בטורקיה טופ 40.
השיר נכתב והופק על ידי אמרה קאראדומן.
"Cevapsız Çınlama" הוא סינגל הבכורה של טילקי, אך לא נחשב לכזה באופן מלא, שכן הוא בהשתתפותה.
כמו כן, הוא הסינגל הרביעי של קאראדומן; אחריו הוציאה טילקי את הלהיט "Sen Olsan Bari", שהצליח בשיאו להגיע למקום הראשון בטורקיה טופ 20 ונחשב לסינגל הבכורה שלה.
עם "Cevapsız Çınlama" הופיעו קאראדומן וטילקי במקומות רבים וביצעו מספר גרסאות שקטות שלו.
הווידאו קליפ הנלווה של "Cevapsız Çınlama" מציג את טילקי וקאראדומן ברובו, כשהם רוקדים על כביש מהיר.
תחילה, ניתן לראות רקדנית בטן, רוקדת לצלילי מוזיקה מיוחדים אותם יצר קאראדומן בעצמו.
לאחר מכן, טילקי מגיחה לעברו של קאראדומן, כשהיא על אופנוע, בו נוהג מישהו אחר וכך ממשיך הקליפ.
הקליפ זכה להצלחה עולמית ונכון לאוגוסט 2023 מונה הצפיות שלו עומד על כ-555 מיליון צפיות, דבר שהופך אותו לקליפ הטורקי הנצפה ביותר בכל הזמנים.
אזורתאריך יציאהפורמטחברת תקליטיםמקורכלל העולם19 באוגוסט 2016הזרמת מוזיקה • הורדה דיגיטליתDMC
Ceylon ("ציילון") היא שפה מונחית עצמים חזקה, בעלת טיפוסי נתונים סטטיים עם דגש על קיבוע אובייקטים, אשר נוצרה על ידי חברת התוכנה Red Hat.
תוכניות Ceylon רצות על המכונה הווירטואלית של Java (JVM) וניתן להדר אותן ל-JavaScript.
עיצוב השפה מתמקד בקְרִיאוּת (Readablity) קוד המקור, יכולת חיזוי, מודולריות ומידת תכנות.
תכונות חשובות של Ceylon כוללות:
מנגנון טיפוסים המחייב בטיחות null וקיום של מופעי list בזמן הקימפול (הידור).
תחביר וסמנטיקה קבועים, הימנעות ממקרים מיוחדים ומבנים מוגדרים פרימיטיביים לטובת תחביר מסוכר (קריאות).
תמיכה בתכנות גנריות ובמטא-תכנות, עם גנריות מאומתות.
מודולריות מובנית בשפה, מבוססת על מודולי JBoss, ניתנת פעולה הדדית עם OSGi ו-Maven.
כלים רבי עוצמה, כולל IDE מבוסס Eclipse.
השם "ציילון" הוא התייחסות מרומזת לג'אווה, כיוון שג'אווה וסרי לנקה, שנקראו בעבר ציילון, הם איים הידועים בגידול ויצוא של קפה ותה מדרום להודו.
באוגוסט 2017 נתרמה Ceylon לקרן Eclipse.
Ceylon מושפעת מאוד מהתחביר של ג'אווה, אך מוסיפה תכונות חדשות רבות.
אחד ההיבטים החדשניים ביותר של Ceylon בהשוואה לג'אווה הוא מערכת הטיפוסים שלה.
Ceylon ויתרה על הטיפוסים הפרימיטיביים ו'עיטופם' (wrapping, boxing) כפי שנעשה בג'אווה, לטובת מערכת טיפוסים המורכבת כולה מאובייקטים.
אמנם הדבר עלול לגרום למצב של תקורת יתר של המערכת במצבים מסוימים (טיפוס פרימיטיבי זול מבחינת זיכרון יחסית לאובייקט), אך זה הופך את מערכת הטיפוסים לאחידה יותר.
Ceylon מאפשרת איחוד טיפוסים, באופן דומה ל-TypeScript, Whiley ו-Flow.
יש שתי אפשרויות של איחוד; Union כלומר איחוד וכן Intersection כלומר חיתוך.
טיפוס המאוחד על ידי האופרטור | (או), כתוב A|B, מאפשר למשתנה להיות יותר מסוג אחד.
הדוגמה הבאה מציגה פונקציה של Ceylon שעשויה לקבל מספר שלם או מחרוזת למשתנה המאוחד input: shared void integerOrString(Integer|String input) {
(Nothing הוא טיפוס ריק בסיסי), כל הנ"ל הופך בסופו של דבר ל Integer בלבד שכעת ניתן לבצע עליו את האופרטור + או כל אופרטור אחר המוגדר עבור Integer בלבד.
סוגי האיחוד והחיתוך משמשים למתן ביטחון לשימוש ב-Null .
הטיפוס העליון של היררכית הטיפוסים של Ceylon הוא הקלאסAnything, שיש לו שתי תת-קבוצות: Object, מחלקת העל של כל הקלאסים הרגילים וכל הממשקים, ו Null, עם המופע היחיד null.
מכיוון שObject ו- Null הם טיפוסים שלא ניתן לאחד אותם בצורה רגילה, טיפוסים רגילים כמו Integer או <List < String אינם מקבלים ערכי null;
אולם ניתן ליצור טיפוס אפיס שהוא האיחוד Integer|Null, או בכתיב מקוצר Integer?
ניתן גם להשתמש בטיפוסי חיתוך כדי ליצור טיפוס שאינו אופציונלי מטיפוס שמאפשר אופציונליות, כגון פרמטר לטיפוס.
בדומה לשפות מודרניות רבות, Ceylon תומך בפונקציות מהשורה הראשונה ופונקציות מסדר גבוה, כולל פונקציות כטיפוס ופונקציות אנונימיות.
Enumerated types - טיפוסים ספירים- ברי מניה
בדומה לג'אווה ולשפות רבות אחרות, ועם מנגנון דומה לטיפוסים אלגבריים, Ceylon תומך בטיפוסים ספירים, הידועים גם בשם enums.
זה מיושם בCeylon על ידי דפוס של הגבלת המופעים של class מופשט (abstract) בהצהרה המגבילה את האובייקטים הנוצרים של ה-class (במקרה זה, מקרים של סינגלטון).
דרך נוספת ליישום דפוס זה היא עם תכונת הבנאי החדשה בCeylon 1.2, שם מיישמים את האובייקטים כהצהרות בנאי שונות.
כאמור Ceylon היא שפה 'חזקה' (במשמעות שלא עושה cast בעצמה ללא הוראה מפורשת) ו'סטטית' (כלומר לכל אובייקט צריך להיות מוצהר מה הטיפוס שלו), אך בכל זאת תומכת בהסקת הטיפוס (כלומר הצהרת הטיפוס יכולה להיות על ידי הקומפיילר ולא המתכנת).
מילת המפתח value משמשת כדי להסיק את סוג המשתנה, ומילת המפתח function משמשת כדי להסיק את סוג הפונקציה.
שתי ההגדרות הבאות שוות זו לזו: Integer i = 3;
} עם זאת, ברור שהצהרה כזו תעבוד רק בפונקציה שמחשבת לבד את הערך המוחזר ללא קריאה לפונקציות אחרות.
כברירת מחדל המתנע (ceylon run) מפעיל את פונקציית הריצה המשותפת של מודול- shared run(): /* The classic Hello World program */
} אבל כל פונקציה משותפת אחרת ללא פרמטרים יכולה לשמש כקריאה ראשית לתוכנית עם הפרמטר --run, כמו זה:
כל חלקי Ceylon זמינים כתוכנה חופשית, לרוב רישיון Apache.
חלק מקוד המקור מורשה תחת LGPL.
Ceremonials (בעברית: טקסים) הוא אלבום האולפן השני של הלהקה הבריטית פלורנס אנד דה משין.
האלבום יצא לאור ב-28 באוקטובר 2011 על ידי חברת התקליטים איילנד רקורדס.
מדינהתאריך יציאהפורמטחברת תקליטיםמקורעולם28 באוקטובר 2011תקליט • תקליטור • הורדה דיגיטליתאיילנד רקורדס
"Chain My Heart" (בעברית: כבל את ליבי) הוא סינגל שהוקלט על ידי התקליטן הגרמני, טופיק ביחד עם הזמרת-יוצרת האמריקאית ביבי רקסה.
השיר יצא לאור ב-11 ביוני 2021, על ידי חברת התקליטים וירג'ין רקורדס, כסינגל שלא מתוך אלבום.
נכון לאוגוסט 2021, השיר הושמע למעלמה מ-17 מיליון פעמים בספוטיפיי.